ନୂଆଦିଲ୍ଲୀଃ ଅଷ୍ଟ୍ରେଲିଆରେ ଆୟୋଜିତ ହେବାକୁ ଥିବା ଟ୍ବେଣ୍ଟି-୨୦ ବିଶ୍ବକପ୍ ଅନିଶ୍ଚିତତା ଭିତରକୁ ଠେଲି ହୋଇଯାଇଛି। ବିଶେଷକରି କରୋନା ମହାମାରୀ ଏହାର ଆୟୋଜନକୁ ବିଳମ୍ବିତ କରିଚାଲିଛି। ଏପରିସ୍ଥଳେ ବିସିସିଆଇ ଦ୍ବାରା ଆୟୋଜିତ ଆଇପିଏଲ୍ (ଇଣ୍ଡିଆନ୍ ପ୍ରିମିୟର ଲିଗ୍) ମଧ୍ୟ ସମାନ ଭାବେ ଆଶଙ୍କା ମଧ୍ୟରେ ରହିଛି। ଟ୍ବେଣ୍ଟି-୨୦ ବିଶ୍ବକପ୍ ନିଷ୍ପତ୍ତି ଉପରେ ଆଇପିଏଲ୍ ଭାଗ୍ୟ ମଧ୍ୟ ନିର୍ଭର କରୁଛି। ଏପରିସ୍ଥଳେ ଟ୍ବେଣ୍ଟି-୨୦ ବିଶ୍ବକପ୍ ସଂପର୍କରେ ଚୂଡାନ୍ତ ନିଷ୍ପତ୍ତି ନିଆଯାଇପାରୁନି। ଆନ୍ତର୍ଜାତିକ କ୍ରିକେଟ୍ ପରିଷଦ (ଆଇସିସି) ନିଷ୍ପତ୍ତି ନେବାରେ ବିଳମ୍ବ କରିଚାଲିଛି। ତେବେ ଆଇସିସିର ପରବର୍ତୀ ବୋର୍ଡ ବ୘ଠକରେ ବିଶ୍ବକପ୍ ଭାଗ୍ୟ ନେଇ ଆଲୋଚନା ହେବାର ସମ୍ଭାବନା ଦେଖାଦେଇଛି।
ଅବଶ୍ୟ ପରର୍ବତୀ ବୋର୍ଡ ବ୘ଠକ ନେଇ ଆଇସିସି ଏପର୍ଯ୍ୟନ୍ତ ତାରିଖ ସ୍ଥିର କରିନାହିଁ। ତଥାପି ଆସନ୍ତା ସପ୍ତାହରେ ବ୘ଠକ ବସିପାରେ ବୋଲି ଆଇସିସିର ଭିତିରି ମହଲରୁ ସୂଚନା ମିଳିଛି। ବ୘ଠକରେ ଏଜେଣ୍ଡା କ'ଣ ସବୁ ରହିବ ବୋଲି ଚାଣିବାକୁ ଚାହିଁବାରେ ଏପର୍ଯ୍ୟନ୍ତ ସେଭଳି କିଛି ଧାର୍ଯ୍ୟ ହୋଇନଥିବା ବିଶେଷ ସୂତ୍ରରୁ ଜଣାପଡ଼ିଛି। ହେଲେ ବ୘ଠକରେ ଟ୍ବେଣ୍ଟି-୨୦ ବିଶ୍ବକପ୍ ଭାଗ୍ୟ ନେଇ ଆଲୋଚନା ହେବାର ସମ୍ଭାବନା ଅଧିକ ରହିଥିବା କୁହାଯାଇଛି। ଏହି ବିଶ୍ବକପ୍ ଅଷ୍ଟ୍ରେଲିଆରେ ଚଳିତ ବର୍ଷ ଅକ୍ଟୋବର ୧୮ରୁ ନଭେମ୍ବର ୧୫ ତାରିଖ ପର୍ଯ୍ୟନ୍ତ ଆୟୋଜିତ ହେବା ପାଇଁ କ୍ରିକେଟ୍ ଅଷ୍ଟ୍ରେଲିଆ ପ୍ରସ୍ତୁତ ହେଉଛି।
